**Roela lasteaia reeglid seoses COVID-19 haigusega:**

1. Haigena püsida kodus! Kodus tuleb püsida sõltumata diagnoosist - kodus tuleb püsida seni, kuni oled terveks saanud või kuni perearst on öelnud, et Sa pole enam nakkusohtlik. Eneseisolatsioon on vajalik ka siis, kui Sul on väga kerged hingamisteede ägeda viirushaiguse sümptomid või vaid üks sümptomitest (näiteks: köha, nohu, kurguvalu, palavik). Õpetajal on õigus last rühmas kraadida.

2. Koolibussis on võimalus kasutada desinfitseerimisvahendit.

3. Rühmade väljasõidud (siseruumide külastused) jäävad ära, v.a. väljasõidud loodusesse, matkad jm välitegevused.

4. Lapsevanem ei sisene lasteaeda ilma eelneva kokkuleppeta või kutseta. Lapsevanem annab lapse üle uksel, v.a. harjutavate laste vanemad. Uksest paremal üleval on uksekell.

Reedesel päeval on lapsevanemal lapsele järele tulles lubatud lasteaeda siseneda, et võtta kaasa määrdunud riided. Lapsevanem siseneb maskiga ja kasutab desinfitseerimisvahendit.

5. Rühmade pidev tuulutamine.

6. Kord päevas desinfitseeritakse kõik ruumid ja pinnad.

7. Pereliikmete haigestumisel jagame infot.

8. Lapsevanem peab teavitama lasteaiaõpetajat, kui laps reisib välismaale. Kõik, kes on saabunud välismaalt, peavad arvestama Terviseameti poolt ettekirjutatud nõudeid.

9. Koduseid mänguasju lasteaeda kaasa võtta ei ole lubatud. Erand: lapsel võib kaasas olla kaisukas, mis on puhkamise ajal lapsel kaisus. Muul ajal on kapis.

10. Kui laps haigestub päeva jooksul, on lapsevanemal kohustus koheselt lapsele järgi tulla.

11. Teatrikülastused, ühisüritused koos lastevanematega ei toimu kuni uute samateemaliste reeglite kehtestamiseni.

12. Liikumistunnid toimuvad võimalusel õues, halva ilma korral võimlas. Võimlasse minnes ja tulles pesevad lapsed käsi.

13. Käesolevad reeglid kehtivad teatavakstegemisest kuni uue samateemalise reegli kehtestamiseni.